اورهان باموك

اورهان باموك (تركى: Orhan Pamuk)، روائى تركى واخد جايزة نوبل فى الادب سنة 2006. اتولد فى استانبول فى 7 يونيه سنة 1952 و هو بينتمى لعيله تركيه مثقفه. درس العماره والصحافه قبل ما يدرس الادب والكتابه و هو واحد من اهم الكتاب الموجودين فى تركيا. اعماله اترجمت لـ 34 لغه لحد دلوقتى، وبيقروا ليه الناس فى اكتر من 100 دوله. فى فبراير 2003 باموك قال لمجلة سويسريه ان "مليون ارمينى وتلاتين الف كردى اتقتلوا فى الارض دى، لكن مافيش حد غيرى يستجرى يقول الكلام ده".

عملت حكومة تركيا هيصه كبيره عليه. وحاكمو القضاء التركى والسبب كان "الاهانه الواضحه للامه التركيه"، وسبب تانى انو اهان مصطفى كمال اتاتورك (Mustafa Kemal Atatürk) و هو شخصيه شبه مقدسه عند الاتراك. والتهمتين دول بيعتبروهم فى توركيا جريمه وبيعاقب عليهم القانون. لكن الملاحقه القضائيه اتوقفت عنو فى نهاية 2006. وزياده على تصريحاتو عن "مذابح" الارمينيين والكرديين، كان باموك اول كاتب فى العالم الاسلامى بيدين الفتوى الايرانيه الى بتقول بان قتل الكاتب سلمان رشدى حلال، بسبب كتاباته الى بتسيئ للاسلام. اخد جايزه نوبل فى الادب سنة 2006 م.

فى فبراير 2007 اتقتل واحد من الصحفيين الاتراك - من اصل ارمينى - بسبب كتاباتو الى بتتكلم عن مذابح الارمينيين. اورهان باموك حصل تهديدات بالقتل والامن التركى قال لباموك ان التهديدات دى حقيقيه. عشان كده سحب حوالين المليون دولار وهرب لـ امريكا. اختار فى لجنة تحكيم مهرجان كان السينمائى لسنة 2007 عشان يكون عضو فى اللجنه دى.

 اعمالوه 
 الروايه الوصف 50px رواية "استانبول: ذكريات مدينه" (İstanbul: Hatıralar ve Şehir) .الروايه دى كتبها عن قصة حياتو. وسماها باسم عاصمة توركيا هيا استانبول 50px رواية تلج (Kar). كتبها بالتوركى وطبعت الروايه مطبعة (İletişim) واترجمت بعد كده للغات تانيه زى الانجليزى. واحداث الروايه دى بتكون فى مدينة كارس (Kars) التوركيه. 50px رواية اسمى احمر (Benim Adım Kırmızı) هى من اشهر روايات اورهان باموك. والروايه دى حصلت جايزة نوبل فى الادب. الترجمه الانجليزىه حصلت جايزة  "International IMPAC Dublin Literary Award" سنة 2003. والترجمه الفرنساويه حصلت جايزة "Prix du Meilleur Livre Étranger" 50px   50px   50px   50px  

 مصادر 

تصنيف:مواليد 1952
تصنيف:كتاب اتراك
تصنيف:واخدين جايزة نوبل فى الادب
تصنيف:روائيين
تصنيف:دارسين فى جامعة كولومبيا
تصنيف:مواليد فى استانبول